**J e l e n t é s**

**Mindszentkálla Község Önkormányzata Képviselő-testületének**

**2017. február 22 -i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Keszler Gyula polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**95/2016. (XI. 14.) HATÁROZATA**

**A Tapolca Környéki Önkormányzati Társulás Társulási Megállapodása módosításáról**

1.) Mindszentkálla Község Önkormányzata Képviselő-testülete Gyulakeszi Községnek a Tapolca Környéki Önkormányzati Társulásból 2016. december 31. napjával történő kilépését tudomásul veszi. A kilépéssel kapcsolatban a Társulási Megállapodás és annak 1. melléklete módosítására vonatkozó javaslatot az előterjesztés szerinti tartalommal elfogadja.

2.) Felkéri a Képviselő-testület a polgármestert, hogy a Társulási Megállapodás módosítását elfogadó képviselő-testületi határozatot küldje meg a Társulás elnökének.

Felhatalmazza a Képviselő-testület a polgármestert, hogy a módosított Társulási Megállapodást az önkormányzat képviseletében írja alá.

**Felelős:** Keszler Gyula, polgármester

**Határidő:** 2016. november 20.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**96/2016. (XI. 14.) HATÁROZATA**

**Kötelező felvételt biztosító általános iskolai körzethatárok véleményezéséről**

Mindszentkálla Község Önkormányzata Képviselő-testülete a Veszprém Megyei Kormányhivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és arról az alábbi véleménye alakult ki: elfogadja.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Mindszentkálla lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Képviselő-testület felkéri a jegyzőt, hogy a határozatot a Veszprém Megyei Kormányhivatal részére küldje meg.

**Felelős:** Keszler Gyula, polgármester

**Határidő:** 2016. november 25.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**100/2016. (XI. 23.) HATÁROZATA**

**a Köveskál Védőnői Szolgálat működési engedély kérelméről**

Mindszentkálla Község Önkormányzata Képviselő-testülete a Köveskál Védőnői Szolgálat működési engedély visszavonási kérelmét és egyúttal új működési engedély kérelem benyújtását, az egészségügyi feladat ellátási megállapodást, valamint a megbízási szerződést az iskola-egészségügyi védőnői feladatra az előterjesztés szerinti tartalommal elfogadja.

A Képviselő-testület felhatalmazza Köveskál Község Polgármesterét azzal, hogy valamennyi érintett önkormányzat képviselő-testületének kedvező döntése esetén kezdeményezze a területi ellátási kötelezettséggel rendelkező Védőnői Szolgálat működési engedélyének visszavonását, egyúttal új működési engedély kérelem benyújtását és finanszírozási szerződésének módosítását.

A Képviselő-testület felhatalmazza a Feladatellátó Köveskál Község Önkormányzat Polgármesterét, a működési engedély kérelem benyújtásához szükséges szolgáltatási szerződések aláírására.

Képviselő-testület megbízza a polgármestert azzal, hogy a szükséges intézkedéseket tegye meg.

Felelős: Keszler Gyula, polgármester

Határidő: 2016. december 30.

**Az intézkedés megtörtént, működési engedély kérelem benyújtásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**101/2016. (XI. 23.) HATÁROZATA**

**A nem közművel összegyűjtött háztartási szennyvíz begyűjtésére vonatkozó közszolgáltatás ellátásáról**

Mindszentkálla Község Önkormányzata Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatást 2017. január 1-jétől is a feladatot jelenleg ellátó Szabadi Péter egyéni vállalkozóval (8283 Káptalantóti, Dózsa György u. 4.) kívánja elláttatni. Az e tárgyú szerződés tervezetét megismerte, azt jóváhagyja, és felhatalmazza a polgármestert az aláírására.

Felelős: Keszler Gyula, polgármester

Határidő: 2016. december 20.

**A szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**102/2016. (XI. 23.) HATÁROZATA**

**A Mindszentkálla önkormányzati tulajdonú ingatlanok értékesítési szándékáról**

Mindszentkálla Község Önkormányzata Képviselő-testülete úgy döntött, hogy felhívja az 1194.; 1069/2.; 1029.; 1108.; 1059.; 1040. és 892. hrsz-ú ingatlanok megvásárlása iránti szándékot jelző Bánfalvi Károlyt, hogy az ajánlatát a javasolt területenkénti vételár megjelölésével egészítse ki.

A Képviselő-testület felkéri a polgármestert, hogy a döntésről az ingatlan megvásárlására vételi szándékot benyújtót tájékoztassa.

Felelős: Keszler Gyula, polgármester

Határidő: 2016. december 20.

**A tájékoztatás megtörtént, a kérelmező részéről a kérelem kiegészítése, valamint az előterjesztés képviselő-testület elé terjesztése megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**103/2016. (XI. 23.) HATÁROZATA**

**A 2017. évi belső ellenőrzési tervről**

Mindszentkálla Község Önkormányzata Képviselő-testülete a 2017. évre vonatkozó belső ellenőrzési tervét jóváhagyja.

Felelős: Keszler Gyula polgármester

Határidő: a tervben meghatározottak szerint

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**104/2016. (XI. 23.) HATÁROZATA**

**A 2017. évi munkatervről**

Mindszentkálla Község Önkormányzata Képviselő-testülete a 2017. évi munkatervet elfogadja.

Felelős: Keszler Gyula, polgármester

Határidő: a munkatervben meghatározottak szerint

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**106/2016. (XI. 23.) HATÁROZATA**

**Önkormányzati lakás fűtésrendszer átalakításáról**

Mindszentkálla Község Önkormányzata Képviselő-testülete Kiss János Ambrus, 8282 Mindszentkálla, Kossuth u. 31. sz. alatti vállalkozó önkormányzati lakás fűtésrendszere átalakítására benyújtott árajánlatát elfogadja.

A Képviselő-testület felhatalmazza a polgármestert a szükséges intézkedések megtételére.

Felelős: Keszler Gyula, polgármester

Határidő: 2016. december 15.

**A fűtésrendszer átalakítása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**107/2016. (XI. 23.) HATÁROZATA**

**Az 1956-os emlékmű állításáról**

Mindszentkálla Község Önkormányzata Képviselő-testülete kinyilvánítja szándékát 1956-os emlékmű állítására. Az emlékmű elkészítésével Tóth Tamás, kőfaragót kívánja megbízni. Az emlékműt a Faluház előtti területen kerülne kialakításra.

Az emlékmű megvalósításához pályázati forrást kíván igénybe venni.

A Képviselő-testület megbízza a polgármestert az emlékmű állítás előkészítésével, valamint a pályázat benyújtásával.

Felelős: Keszler Gyula, polgármester

Határidő: 2017. január 31.

**A pályázat benyújtása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**108/2016. (XI. 23.) HATÁROZATA**

**Nyílászárók beszerzéséről**

Mindszentkálla Község Önkormányzata Képviselő-testülete úgy döntött, hogy az orvosi rendelő épületrész külső falán levő 5 darab nyílászárót lecseréli oly módon, hogy az idei évben beszerzi a nyílászárókat, amire 600. 000 Ft keretet biztosít, majd a következő évben azokat beépítteti.

**A nyílászárók beszerzése megtörtént, a beépítése az első félévben megtörténik.**

Mindszentkálla Község Önkormányzat Képviselő-testülete döntött a helyi kitüntetések és elismerő címek adományozásáról. A kitüntetés átadása megtörtént.

Mindszentkálla Község Önkormányzata Képviselő-testületének az elmúlt időszakban rendkívüli települési támogatás ügyében hozott döntése 5 db volt, 125.000 Ft összegben, lakhatási támogatási kérelem ügyében hozott döntés 4 db volt, melyből kettő elutasításra került. Közeli hozzátartozó ápolására tekintettel benyújtott kérelem megállapításáról egy esetben döntöttek.

Bursa Hungarica Önkormányzati Ösztöndíj pályázat elbírálásáról döntöttek egy pályázó esetében, havi 5000 Ft összegű támogatás megítélésével.

Szociális célú tüzelőtámogatás megállapítására 17 kérelem érkezett, melyből egy kérelem elutasításra került. A támogatás 15 háztartás esetében 2 m3, egy háztartás esetében 1 m3 került megállapításra.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2017. (II. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2017. február 10.

**Keszler Gyula**

**polgármester**